Kõik need suured majad, autod, reisid, pakendid, lisateenused jne jne, mis tundusid meile kättesaadavad ja "vajalikud" on tekitanud sealt edasi tööstuses tähelepaneku, et sellele kraamile on ju olemas turg, mis teadagi ei salli tühja kohta, ja nii on meil täna terved tööstusharud mis teineteist üles pumbates valmistasid asju, mida tegelikult ei ole kellelegi tarvis. Selliseid tooteid ja ettevõtteid on igal pool, ka siin Eestis. Mis see ekspordi teemasse puutub? Väga otseselt - kui nüüd on globaalne  majanduskriis käes, siis kadus esimesena ära finants-püramiid-skeemidega üles pumbatud virtuaalne täiendav rahahunnik, mis oli vajalik selle mittevajaliku träni ostmiseks (ja tootmiseks). Seda ei osta enam keegi, ja kui seda ei osteta kodumaal, siis loota et seda tänapäeval veel eksportida saab on, pehmelt öeldes naiivne. Vanasti veel sai, siis tegid müügimehed oma trikke ja müüsid ikka sellist saasta maha, et hoia ja keela. Aga need ajad on nüüd läbi, ja siiralt loodan et igavesti.